《寒夜石东村留宿东村村舍》
清代·李锴

孤鸿翅垂老蛟蛰，暮天苍莽惊飙急。时辈相逢龃龉多，南辕北辙宁相及。

促膝东村村夜长，爱客偏论上下床。感君意气为君舞，喔喔鸡啼木末霜。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。